उत्तर प्रदेश में चंदौली जिले के चकिया क्षेत्र में आज करंट लगने से दो लोगों की मौत हो गई और एक घायल हो गया। पुलिस के अनुसार चकिया इलाके के पचवनिया में रिलायंस कंपनी का तार खींचने के लिए पेड़ काटते समय बिजली के हाई वोल्ट के तार से छू जाने के कारण लकडू उर्फ सुनी और उसका रिश्तेदार राजेश की मौके पर ही मौत हो गई। इस घटना में एक व्यक्ति घायल हो गया। उन्होंने बताया कि घायल को गंभीर हालत में वाराणसी भेजा गया है।